જેવી રીતે આપણે ગતાંકમાં જોયું કે પ્રસન્નતા માટે પરોપજીવી બનવાની જરૂર નથી. કોઈની ક્રિયા-પ્રતિક્રિયા આપણા આનંદને પ્રભાવિત ન કરવી જોઈએ. આ માટે એક ઉત્કૃષ્ટ ભાવ કેળવવાની જરૂર છે. જીવનમાં સાક્ષીભાવ કેળવી લો. તેનાથી મનની શાંતિ અને શાશ્વત આનંદ પણ મળશે. આના માટે એક સારી વાત એવી છે કે તમે તે માટે અભ્યાસ કરો. જેમકે, કોઇ નાટક અથવા ફિલ્મ જુઓ છો તમે પ્રેક્ષકના રૂપમાં જુઓ છો. અન્ય પ્રેક્ષકોની સાથે બેસીને જુઓ છો કે મંચ ઉપર શું થઇ રહ્યું છે. એ જ રીતે જીવનની યાત્રામાં પણ વચ્ચે-વચ્ચે પ્રેક્ષક બની જાવ. એટલે કે આપણે મંચ ઉપર પણ અભિનેતા પણ છીએ પરંતુ અભિનેતાની સાથોસાથ શું બને છે?